**Čl. 1 Predmet úpravy**

Tento prevádzkový poriadok detského školského ihriska" prislúchajúci ZŠ s MŠ Mikušovce 16 upravuje:

1. pravidlá správania detí, žiakov a ďalších osôb na detskom ihrisku,
2. práva a povinnosti prevádzkovateľa,
3. práva a povinnosti správcu,
4. prevádzkový režim,
5. zásady inštalácie, kontroly a údržby zariadení detských ihrísk,
6. práva a povinnosti dozoru nad deťmi a žiakmi,
7. starostlivosť o detské ihrisko,
8. požiadavky na čistenie a udržiavanie pieskoviska,
9. zásady bezpečnosti osôb a zodpovednosť za spôsobené škody a úrazy,
10. sankcie za porušenie prevádzkového poriadku detského ihriska.

**Čl. 2 Vymedzenie základných pojmov**

Na účely tohto prevádzkového poriadku sa rozumie, že detské ihrisko je oplotený areál určený na hry, pohybové aktivity a rekreáciu detí zo ZŠ s MŠ Mikušovce 16.

 Hracie prvky a športové zariadenia umiestnené v areáli detského školského ihriska môžu využívať výlučne deti vo veku od 3 rokov do 10 rokov. Zoznam hracích prvkov, športových zariadení a ďalších súčastí vybavenia detského školského ihriska je uvedený v prílohe č. 1.

**Čl. 3 Pravidlá správania na detskom školskom ihrisku**

Detské školské ihrisko je miestom prístupným deťom a žiakom školy. Je určené na oddych, rozvoj duševnej a fyzickej aktivity za podmienok uvedených v tomto prevádzkovom poriadku.

1. Na detskom školskom ihrisku sa nepovoľuje:

1. **vykonávať činnosti,** ktoré obmedzujú ostatných návštevníkov detského školského ihriska, resp. narúšajú komfort obyvateľov okolitých domov, najmä
hulákaním, búchaním alebo hlasným púšťaním reprodukovanej hudby;
2. **používať** hracie prvky, športové zariadenia, plochy na šport a rekreáciu a zariadenia určené na sedenie **po dennej prevádzkovej dobe;**
3. **používať vulgarizmy,** oplzlé slová a nadávky;
4. **podávať, požívať a propagovať** alkoholické nápoje, omamné a psychotropné látky;
5. **fajčiť** a propagovať tabakové výrobky;
6. **prespávať;**
7. **používať zábavnú pyrotechniku;**
8. **zakladať oheň,**
9. **jazdiť** na bicykli, kolobežke, kolieskových korčuliach, skateboardoch a pod.;
10. **používať** hracie prvky, športové zariadenia, rekreačné plochy ani zariadenia určené na sedenie **v rozpore s ich určením;**
11. **používať poškodené** hracie prvky, športové zariadenia, rekreačné plochy, prístrešky ani zariadenia určené na sedenie;
12. **poškodzovať** hracie prvky, športové zariadenia, rekreačné plochy, prístrešky, zariadenia určené na sedenie a ploty;
13. **poškodzovať** oznamovacie a informačné tabule;
14. **znečisťovať** areál;
15. **dospelým osobám sedieť na hracích prvkoch, športových zariadeniach alebo** ich **používa**

**2. Na detskom školskom ihrisku je zakázané:**

1. zdržovať sa v areáli detského školského ihriska pod vplyvom **alkoholu alebo iných omamných látok;**
2. vchádzať a zdržovať sa v areáli detského školského ihriska **v odpudivom a páchnucom odeve;**
3. **vnášať do areálu** detského školského ihriska **strelné zbrane, strelivo, výbušniny, ostré a sklenené predmety** a ďalšie predmety, ktoré by mohli
spôsobiť ujmu na zdraví;
4. **vodiť a vpúšťať** do areálu detského školského ihriska **psy, mačky a iné zvieratá.**

**Čl. 4 Prevádzkovateľ**

Prevádzkovateľom detského školského ihriska je ZŠ s MŠ Prevádzkovateľ je povinný viesť o areáli detského školského ihriska **„knihu detského ihriska",** ktorá obsahuje:

1. plán prevádzkovej kontroly,
2. plán ročnej kontroly,
3. plán bežnej údržby vrátane kosenia zelene,
4. záznamy o vykonaných kontrolách a údržbe,
5. evidenciu úrazová nehôd,
6. pripomienky a podnety.

**Čl. 5 Správca**

Správcom je zamestnanec školy, ktorý je zodpovedný za činnosť podľa tohto prevádzkového poriadku. V prípade potreby je možné kontaktovať ho na telefón­nom čísle: 0424464079.

**Čl. 6 Sezóna, prevádzková doba a prevádzkový režim**

1. Na účely tohto interného predpisu sa sezónou rozumie obdobie **od 1. septembra do 30. júna školského roka.**
2. Prevádzkovou dobou na detskom ihrisku sa rozumie denná doba, počas ktorej je možné na detskom školskom ihrisku využívať hracie prvky, športové zaria-­
denia, rekreačné plochy a zariadenia určené na sedenie a je vyjadrená v hodinách.
3. **Prevádzková doba** detského školského ihriska je v čase pracovných dní (mimo školských prázdnin) od **7.30 hod. do 16.00 hod.**
4. **V čase školských prázdnin je areál pozemku detského školského ihriska uzamknutý.**
5. Prevádzková doba môže byť **prispôsobená aktuálnemu počasiu** a požiadavkám vyučujúcich, detí a žiakov školy.
6. V prípade **nevhodných poveternostných podmienok** môže byť na základe rozhodnutia riaditeľa školy **detské školské ihrisko uzavreté.**
7. Detské školské ihrisko je **mimo prevádzkovej doby zamknuté a do areálu je zákaz vstupu.**
8. Odomykanie a zamykanie areálu detského školského ihriska, v súlade s prevádzkovou dobou, zabezpečuje školník ZŠ s MŠ, ktorý je správca ihriska.

**Čl.7 Inštalácia, kontrola a údržba hracích prvkov a športových zariadení**

1. Inštaláciu hracích prvkov a športových zariadení je potrebné vykonať bezpečným spôsobom, podľa návodu výrobcu. Pod pojmom športové zariade­nie sa rozumie aj povrch ihriska.
2. Kontrolu zariadení a ich častí je nevyhnutné vykonávať podľa návodu výrobcu minimálne v intervaloch podľa pokynov výrobcu.
**Kontrolou sa rozumie:**

a) Bežná vizuálna kontrola, je zameraná na

• úroveň čistoty povrchu detského ihriska,

• kompletnosť a opotrebovanie zariadení,

• kontrolu základov, konštrukčnej pevnosti zariadení,

• kontrolu celkovej bezpečnosti detského ihriska.

 O vykonanej bežnej vizuálnej kontrole sa vedie písomný záznam v dokumentácií detského ihriska( v knihe detského ihriska).

Bežnú vizuálnu kontrolu **môže vykonávať:**

* **akákoľvek osoba poučená** o spôsoboch vykonania kontroly,

Zvyčajne túto kontrolu vykonáva zamestnanec prevádzkovateľa detského ihriska.

Bežná vizuálna kontrola umožňuje rozpoznať výrazné zdroje ohrozenia spôsobené vandalizmom alebo poveternostnými vplyvmi, napr.:

• prítomnosť rozbitých fliaš, nečistôt, predmetov s ostrými hranami,

• chýbajúce súčasti hracích prvkov a športových zariadení,

• nadmerné opotrebovanie hracích prvkov a športových zariadení,

• narušenú stabilitu hracích prvkov a športových zariadení,

• nefunkčnosť hracích prvkov a športových zariadení,

• porušenosť bezpečnostných náterov,

• porušenosť doskočiska a pod.

Bežnú vizuálnu kontrolu vykonáva prvý pracovný deň v týždni pred otvorením ihriska správca alebo správcom určená osoba, ktorá je zároveň zamestnancom prevádzkovateľa.

b) Prevádzková kontrola:

• je zameraná na overenie funkcie a stability hracích prvkov a športových zariadení, a to najmä z hľadiska akéhokoľvek opotrebovania,

• je vykonávaná správcom podľa plánu prevádzkovej kontroly, ktorý sa schvaľuje na príslušný kalendárny rok,

• vykonáva sa v intervale od jedného do troch mesiacov alebo tak, ako sa uvádza v pokynoch výrobcu detského ihriska,

• môže ju vykonať zamestnanec prevádzkovateľa detského školského ihriska alebo osoba, ktorú on určí,

• výsledky kontroly musia byť zaevidované do dokumentácie spojenej s prevádzkou a údržbou detského ihriska.

c) Ročná hlavná kontrola - vykonáva sa dodávateľom hracích prvkov a športových zariadení s cieľom zistiť celkovú úroveň bezpečnosti detského

školského ihriska, a to minimálne jedenkrát ročne, podľa schváleného plánu ročných kontrol, ktorý sa vydáva na 3 roky vopred.

Cieľom kontrol je bezpečnosť prevádzky ihriska a predchádzanie úrazom.

Hlavná ročná kontrola sa vykonáva s cieľom:

• zistiť celkovú úroveň bezpečnosti zariadení, základov a povrchu,

• či sú splnené požiadavky príslušnej časti (príslušných častí technickej normy EN 1176 vrátane akýchkoľvek zmien, ktoré sa urobili ako výsledok hodnotenia bezpečnostných opatrení, účinkov poveternostných vplyvov, znakov rozpadu alebo korózie,

• zistiť akúkoľvek zmenu stavu bezpečnosti zariadení, ktoré vyplývajú z vykonaných opráv alebo z dodatočne zabudovaných alebo vymenených častí.

3. Kontrolu zariadení môžu vykonávať len osoby oprávnené na výkon tejto činnosti a sú nezávislé od prevádzkovateľa detského školského ihriska. O vykonaní kontrol vedie prevádzkovateľ záznamy.

4. Nedostatky, ktoré vznikli a ktoré ohrozujú bezpečnosť, sa musia bezodkladne odstrániť. Ak to nie je možné, treba zariadenie zabezpečiť tak, aby sa nemohlo používať, napríklad:

* umiestniť zábranu,
* odmontovať časti, ktoré sú poškodené a pod.

**Čl. 8 Práva a povinnosti dozoru nad deťmi**

1. Prevádzkovateľ ani správca nevykonávajú dozor nad deťmi pri využívaní detského školského ihriska.

2. Prevádzkovateľ ani správca ihriska nezodpovedajú za úrazy spôsobené na detskom školskom ihrisku mimo jeho prevádzky.

Za dozor nad deťmi pri využívaní detského školského ihriska (ďalej len “dozor") sú zodpovední:

a) pedagóg, ktorý s deťmi navštívi detské ihrisko v dobe výchovno-vzdelávacej činnosti (aj

počas suplujúcej vyučovacej hodiny),

b) zákonný zástupca dieťaťa alebo osoba staršia ako 18 rokov s privolením rodičov, ktorí s deťmi detské školské ihrisko navštívili.

3.Dozor má právo:

a) požiadať správcu, príp. prevádzkovateľa o nerušené a bezpečné užívanie detského školského ihriska,

b) privolať hliadku Policajného zboru na zabezpečenie nápravy pri zistení porušenia pravidiel správania na detskom školskom ihrisku.

4.Dozor je povinný:

a) presvedčiť sa pred hrou alebo pohybovými aktivitami detí alebo žiakov, či hracie prvky alebo športové zariadenia sú bezpečné a či neohrozia bezpečnosť osôb;

b) poučiť užívateľov o správaní na detskom školskom ihrisku a využívaní hracích prvkov, pieskoviska, športových zariadení;

c) upozorniť užívateľov, aby používali bezpečné a nepoškodené hracie prvky a športové zariadenia;

d) upozorniť užívateľa, ak nepoužíva detské školské ihrisko, pieskovisko, hracie prvky a športové zariadenia v súlade s týmto prevádzkovým poriadkom;

e) upozorniť prevádzkovateľa na nedostatky spojené s prevádzkovaním detského školského ihriska a domáhať sa odstránenia zistených nedostatkov;

f) dbať, aby deti používali len také hracie prvky alebo športové zariadenia, ktoré sú primerané ich veku a fyzickej kondícii;

g) dohliadať, či deti používajú hracie prvky a športové zariadenia správne;

h) dohliadať, aby iný účastník používaním hracieho prvku alebo športového zariadenia neohrozil bezpečnosť dieťaťa, nad ktorým vykonáva dozor; i) dohliadať, aby hracie prvky a športové zariadenia používalo len toľko detí, na koľko sú konštrukčne vyhotovené;

j) dohliadať, aby jeho deti neprekážali iným deťom v doskočisku alebo priestore určenom na pád;

k) dohliadať, aby deti nevchádzali a nezdržiavali sa v priestore, kde by sa spätným pohybom hracieho prvku alebo športového zariadenia mohla ohroziť ich bezpečnosť.

5.Povinnosti zákonného zástupcu dieťaťa

• Zákonný zástupca dieťaťa preberá zodpovednosť za dieťa pri jeho vyberaní zo školského klubu detí alebo zo školskej akcie, ak sa v tomto čase deti zdržiavajú na detskom školskom ihrisku.

• Zákonný zástupca dieťaťa sa zbytočne nezdržiava na detskom školskom ihrisku z dôvodu bezpečnosti a prehľadnosti hrajúcich sa detí a nekomunikuje so službukonajúcou učiteľkou/vychovávateľkou. Na tento účel si môže dohodnúť s pedagogickým zamestnancom konzultácie v čase mimo priamej výchovno-vzdelávacej činnosti s deťmi.

• Pri odchode z detského školského ihriska je zákonný zástupca dieťaťa povinný oznámiť učiteľke/vychovávateľke svoj odchod s dieťaťom.

**Čl. 9. Starostlivosť o detské ihrisko**

O zabezpečenie čistoty detského školského ihriska a estetický vzhľad areálu sa starajú všetci poverení zamestnanci školy:

a) poučením detí o poriadku a estetickom vzhľade,

b) samotným pracovným pričinením pri zbere odpadkov, papierov, konárikov na školskom ihrisku.

2. Hracie a športové plochy počas sezóny pravidelne čistia a polievajú správca ihriska a ďalšie poverené osoby.

3. Kosenie zabezpečuje správca ihriska (školník) raz za dva týždne.

4. Preliezačky, hracie prvky a športové zariadenia sú pravidelne ošetrované. Vzniknuté škáry a trhliny sa tmelia podľa potreby parketovým tmelom vhodnej farby.

**Čl. 10 Čistenie a udržiavanie parkoviska**

1. Pieskovisko je prikryté a chránené plachtou.

2. Prevádzkovateľom poverená osoba (spravidla správca) pieskovisko čistí a prekopáva podľa potreby počas sezóny a odstraňuje nečistoty.

3. V prípade, že piesok v pieskovisku nespĺňa podmienky stanovené vyhláškou Ministerstva zdravotníctva SR č. 521/2007 Z. z., správca zabezpečí prostredníctvom prevádzkovateľa jeho výmenu. .

**Čl. 11 Bezpečnosť osôb a zodpovednosť za spôsobené škody a úrazy**

1. V záujme bezpečnosti osôb na detskom ihrisku:

a) nikto, okrem prevádzkovateľa, správcu a nimi určených osôb, nesmie zasahovať, upravovať a opravovať hracie alebo športové zariadenie,

b) je zakázané používať poškodené hracie alebo športové zariadenia.

2 .Za bezpečnosť detí zodpovedá ich dozor.

3. Deti sa smú hrať - pohybovať na ihrisku len pod dohľadom pedagogických zamestnancov, prípadne rodičov.

4. Pedagogický zamestnanec školy vykonávajúci dozor na detskom ihrisku je povinný v prípade akéhokoľvek úrazu zapísať ho do knihy úrazov umiestnenej v kancelárii tajomníčky prevádzkovateľa. Záznam slúži ako podklad pri riešení škody a ako podnet ku skvalitňovaniu vybavenosti detského ihriska.

5. V prípade ohrozenia života, zdravia, majetku a bezpečnosti návštevníkov detského ihriska je každý oprávnený volať na bezplatné tiesňové volania:

 ✆ číslo 112 - integrovaný záchranný systém,

 ✆ číslo 155 - operačné stredisko záchrannej zdravotnej služby,

 ✆ číslo 158 - štátna polícia.

6. Za škody vzniknuté nedodržiavaním ustanovení prevádzkového poriadku a všeobecných bezpečnostných pravidiel zodpovedá osoba porušujúca

tieto pravidlá, resp. jej zákonný zástupca.

7. Určenú osobu prevádzkovateľa zodpovednú za detské ihrisko možno volať počas pracovných dní na tel. číslo: 0424464079, 0908210926

Vstup na detské školské ihrisko v čase mimo prevádzkovej doby sa považuje ako vniknutie do cudzieho areálu.

8. Vstupom do areálu detského školského ihriska vyjadruje každá osoba súhlas s týmto prevádzkovým poriadkom.

9. V zimných mesiacoch sa s ohľadom na klimatické podmienky (ľad, sneh) preliezačky nepoužívajú - možnosť úrazu pošmyknutia.

**Čl. 12 Sankcie**

1. V prípade porušenia prevádzkového poriadku sa bude postupovať v súlade so všeobecne záväznými právnymi predpismi.

2. Pri preukázanom poškodenia majetku bude voči osobe, ktorá škodu spôsobila, resp. jej zákonnému zástupcovi, uplatnená náhrada škody v zmysle právnych predpisov.

**Čl. 13 Záverečné ustanovenie**

Toto vydanie prevádzkového poriadku detského školského ihriska bolo prerokované v pedagogickej rade školy ZŠ s MŠ Mikušovce 16, ,dňa . 15.4. 2019 a nadobúda účinnosť

15. apríla 2019.